**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO**

2020 m. rugsėjo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2020 m. vasario 27 d. sprendimą Nr. TS-26 „Dėl Rokiškio rajono savivaldybės biudžeto 2020 metams patvirtinimo“:

1. Padidinti 1 priede patvirtintą savivaldybės biudžeto pajamų dalį **336,69896 tūkst. Eur**,

iš jų:

1.1. padidinti kitų tikslinių dotacijų iš kitų valdžios sektorių subjektų planą:

- valstybės biudžeto lėšos, skirtos mokytojų, dirbančių pagal neformaliojo vaikų švietimo programas mokyklose, – 17,0 tūkst. Eur;

- ES lėšos neformaliojo vaikų švietimo paslaugų plėtrai – 41,86605 tūkst. Eur;

- išlaidoms, susijusioms su savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti – 73,712 tūkst. Eur;

- lėšos savivaldybių patirtoms materialinių išteklių teikimo, siekiant šalinti COVID-19 ligos padarinius ir valdyti jo plitimą, esant valstybės lygio ekstremaliai situacijai, išlaidoms kompensuoti – 43,383 tūkst. Eur;

- lėšos, skirtos švietimo įstaigoms ilgalaikių neigiamų COVID-19 pasekmių visuomenės psichikos sveikatai mažinimo veiksmų plane numatytoms veikloms finansuoti – 2,791 tūkst. Eur;

- dotacija savivaldybės vykdomų projektų nuosavai daliai finansuoti – 22,54691 tūkst. Eur;

- VšĮ Rokiškio pirminės asmens sveikatos priežiūros centro poliklinikos pastato stogo remontui – 93,0 tūkst. Eur;

1.2. padidinti specialiąją tikslinę dotaciją valstybės deleguotoms funkcijoms vykdyti 42,2 tūkst. Eur (socialinėms paslaugoms – 41,3 tūkst. Eur, Užimtumo didinimo programai įgyvendinti –0,9 tūkst. Eur);

1.3. sumažinti tikslinių dotacijų iš kitų valdžios sektorių subjektų planą:

- Obelių socialinių paslaugu namams finansuoti – 206,7 tūkst. Eur;

- valstybės vardu pasiskolintomis lėšomis numatytiems projektams finansuoti – daugiafunkcės salės Rokiškyje, Taikos g. 21A, statybai – 41 tūkst. Eur;

1.4. padidinti kitų pajamų planą iš valstybės biudžeto gautomis lėšomis Obelių socialinių paslaugų namams finansuoti 206,7 tūkst. Eur;

1.5. padidinti pajamų už teikiamas paslaugas planą 41,2 tūkst. Eur.

2. 1, 2 ir 8 priedus išdėstyti nauja redakcija.

3. Patikslinti 3, 4, 5, 6 ir 7 priedus.

4. Patikslinti Rokiškio rajono savivaldybės tarybos 2020m. birželio 26 d. sprendimo Nr.TS-177

„Dėl Rokiškio rajono savivaldybės tarybos 2020 m. vasario 27 d. sprendimo Nr. TS-26 „Dėl Rokiškio rajono savivaldybės biudžeto 2020 metams patvirtinimo“ patikslinimo“ 4 ir 5 priedus ir jų sumines eilutes „Iš viso“ išdėstyti nauja redakcija pagal 9 priedą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2020M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**PAJAMOS (1, 2, 3 PRIEDAS).**

Pajamos didinamos iš viso **294,49896**  tūkst. Eur.

1. Švietimo, mokslo ir sporto ministerija papildomai skyrė lėšas savivaldybėms:

* mokytojų, dirbančių pagal neformaliojo vaikų švietimo programas mokyklose, darbo

apmokėjimui – 17,0 tūkst. Eur;

- ES lėšos neformaliojo vaikų švietimo paslaugų plėtrai – 41,86605 tūkst. Eur;

- išlaidoms, susijusioms su savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti – 73,712 tūkst. Eur;

- švietimo įstaigoms ilgalaikių neigiamų COVID-19 pasekmių visuomenės psichikos sveikatai mažinimo veiksmų plane numatytoms veikloms finansuoti – 2,791 tūkst. Eur.

Įvykdžius Rokiškio daugiafunkcės sporto salės projektavimo paslaugų pirkimą, mažinamos 41 tūkst. Eur šiam projektui skirtos valstybės vardu pasiskolintos lėšos (buvo skirta 100 tūkst. Eur).

1. Sveikatos ministerija skyrė 93 tūkst. Eur. valstybės vardu pasiskolintų lėšų VšĮ Rokiškio

pirminės asmens sveikatos priežiūros centro poliklinikos stogo remontui.

1. Finansų ministerija

- kompensavo patirtas savivaldybės išlaidas dėl COVID-19 – 43,383 tūkst. Eur.

- pervedė dotaciją savivaldybės vykdomų projektų nuosavai daliai – 22,54691 tūkst. Eur.

4. Socialinės apsaugos ir darbo ministerija sutartyje neteisingai nurodė Obelių socialinių paslaugų namams skirtų lėšų (206,7 tūkst. Eur) ekonominės klasifikacijos kodą. Suderinus su Finansų ministerija, ši suma iš eilutės ,,kitos dotacijos einamiems tikslams“ iškeliama į „kitų pajamų“ eilutę.

5. Socialinės apsaugos ir darbo ministerija papildomai skyrė valstybės deleguotoms funkcijoms vykdyti 42,2 tūkst. Eur, iš kurių: socialinėms paslaugoms – 41,3 tūkst.Eur, Užimtumo didinimo programai įgyvendinti – 0,9 tūkst.Eur.

6. Dėl VšĮ Rokiškio jaunimo centras reorganizavimo į biudžetinę įstaigą, jos uždirbtų pajamų likučiu didinamas pajamų už teikiamas paslaugas planas 2,4 tūkst. Eur. Socialinės paramos centras gavo daugiau, negu planavo, pajamų už teikiamas paslaugas – 38,8 tūkst. Eur.

**IŠLAIDOS (4, 5, 6, 7, 8 PRIEDAI)**

1. Iš valstybės biudžeto skirtos lėšos (tikslinės) yra skiriamos atitinkamoms

programoms ir asignavimų valdytojams, kurie vykdys šias programas.

1. Įvykdžius automobilių nuomos pirkimą, nepanaudoti asignavimai (31,4 tūkst. Eur) ir

nepanaudoti asignavimai socialinei paramai (488,110 tūkst. Eur), iš viso 519,510 tūkst. Eur, perkeliami kitiems asignavimų valdytojams ir priemonėms, kuriems trūksta asignavimų, pagal žemiau pridedamą lentelę.



1. Kiti išlaidų tikslinimai. Savivaldybės administracijos Žemės ūkio skyrius perėmė

deklaravimo funkcijas iš Panemunėlio ir Kriaunų seniūnijų, todėl perkeliamos lėšos (5,8 tūkst. Eur). Iš Rokiškio kaimiškosios seniūnijos 2,496 tūkst. Eur asignavimų laidojimo išmokoms perkeliama Jūžintų seniūnijai. Mokymo lėšos brandos egzaminams organizuoti ir vykdyti (8,55 tūkst. Eur) iš Švietimo, kultūros ir sporto skyriaus perkeliamos mokykloms, kurios vykdė egzaminus. Taip pat perkeliami reorganizuotų švietimo įstaigų asignavimų likučiai. Socialinės paramos centras didina pajamų už teikiamas paslaugas planinę užduotį 38,8 tūkst. Eur.

Peržiūrėti visi savivaldybės projektai ir pagal esamas sutartis, darbų vykdymą, koreguojamas ir nauja redakcija išdėstomas 8 priedas: 2020 metais savivaldybės planuojamų vykdyti projektų, finansuojamų iš ES ir kitų fondų paramos, Valstybės investicijų programos ir kuriems reikalingas prisidėjimas sąrašas. Papildomoje medžiagoje pateiktas sąrašas su pažymėtais (raudonu šriftu) pakeitimais ir sumomis.

**Galimos pasekmės, priėmus siūlomą tarybos sprendimo projektą:**

**teigiamos, nauda rajono gyventojams** –pagerės socialinių paslaugų teikimas rajono gyventojams, papildomai skiriamos lėšos leis užtikrinti atitinkamų priemonių įgyvendinimą;

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė